text: Cicle de Música de Cambra: Concert "Els primers de Schumann i Brahms" , Nicola Benedetti Trio | Guia BCN: agenda d'activitats, directoris i cursos de Barcelona Cicle de Música de Cambra: Concert "Els primers de Schumann i Brahms" , Nicola Benedetti Trio
  Cicle de Música de Cambra: Concert "Els primers de Schumann i Brahms" , Nicola Benedetti Trio
  Nicola Benedetti, violí | Leonard Elschenbroich, cello | Alexei Grynyuk, piano
  Schumann: Trio núm. 1 en Re menor, op. 63 | W. Rihm: Fremde Szenen (III) | Brahms: Trio núm. 1 en Si major, op. 8
  La jove i multipremiada violinista Nicola Benedetti és un dels músics més ben valorats de la seva generació. L'habilitat per captivar les audiències amb la seva musicalitat innata i la seva presència escènica l'han convertit en una de les artistes més influents del moment. Benedetti es presenta a L'Auditori com a líder d'un supertrio que forma amb el violoncel·lista Leonard Elschenbroich i el pianista Alexei Grynyuk, solistes habituals a les millors sales de concerts del món.
  El repertori del trio en el seu concert a L'Auditori compta amb dues obres mestres de la literatura cambrística. Es tracta del Trio núm. 1, op. 63, de Robert Schumann, en el qual el compositor deixa constància del seu llenguatge complex i alhora diàfan en la seva habilitat per unir contraris, en la fina manera com utilitza el contrapunt i en les subtils inflexions harmòniques. I el Trio núm. 1, op. 8, la primera obra de cambra que Johannes Brahms va publicar i a la qual donaria la seva forma definitiva trenta-cinc anys més tard. Completa el programa "Fremde Szenen" (III), un clàssic de la música de cambra del segle XX en el qual Wolfgang Rihm conjuga amb habilitat la tradició amb un llenguatge molt personal.